[{"text_idx": "#000000", "text": "Ymgyrch gan yr RNLI i rybuddio am beryglon yr arfordir"}, {"text_idx": "#000002", "text": "Wrth lansio'r ymgyrch 'Parchwch y Dw\u0302r' ddydd Iau, cyhoeddodd yr RNLI ffigyrau sy'n dangos bod 19 o bobl wedi marw oddi ar arfordir Cymru y llynedd."}, {"text_idx": "#000003", "text": "Dywed yr elusen nad oedd 68% o'r bobl hynny a gollodd eu bywydau wedi bwriadu mynd i mewn i'r dw\u0302r ar y pryd."}, {"text_idx": "#000004", "text": "Fe wnaeth criwiau achub yr RNLI achub 84 o fywydau oddi ar arfordir Cymru yn 2014."}, {"text_idx": "#000005", "text": "Fe gafodd yr ymgyrch ei lansio gan Jerome Kirby, gafodd ei auchb o'r mo\u0302r ger Porthcawl gan yr RNLI ar 29 Mehefin."}, {"text_idx": "#000006", "text": "Bwriad yr ymgyrch yw rhybuddio pobl pa mor anodd yw darogan cyflwr y mo\u0302r."}, {"text_idx": "#000007", "text": "Mae ffigyrau dros bum mlynedd yn dangos bod 18 o bobl yn marw oddi ar arfordir Cymru bob blwyddyn."}, {"text_idx": "#000008", "text": "Allan o'r 89 o bobl fu farw dros y pum mlynedd diwethaf, roedd 57% ohonyn nhw yn cymryd rhan mewn gweithgareddau fel cerdded, rhedeg neu ddringo - ble nad oedd bwriad ganddyn nhw i fynd i'r dw\u0302r."}, {"text_idx": "#000009", "text": "Bu farw'r mwyafrif (31%) o achosion ar o\u0302l llithro neu faglu i'r dw\u0302r, ac mae dynion yn llawer mwy tebygol o fynd i drafferthion (74%) o gymharu gyda merched."}, {"text_idx": "#000010", "text": "Fe gafodd Jerome Kirby o Gaerdydd ei achub o'r mo\u0302r tra'n ton-fyrddio ger Porthcawl. Roedd y dyn 27 oed wedi mynd i drafferthion wedi iddo geisio nofio yn erbyn y cerrynt."}, {"text_idx": "#000012", "text": "\"Fe fues i'n brwydro yn erbyn y cerrynt am 20 munud, ac yn blino mwy a mwy ac yn agosa\u0301u at y creigiau. Fe ddigwyddodd mor hawdd mewn lle oedd yn edrych mor ddiogel.\""}, {"text_idx": "#000013", "text": "Fe welodd un o wirfoddolwyr yr RNLI, Chris Page, Mr Kirby yn mynd i drafferthion. Nofiodd tuag ato a sicrhau nad oedd yn boddi nes daeth y bad achub i'w gynorthwyo."}, {"text_idx": "#000015", "text": "\"Y prif beth i mi ei ddysgu o'r profiad a fy nghyngor i bobl fyddai i fynd i'r mo\u0302r gyda rhywun arall neu sicrhau fod rhywun yn gallu eich gweld."}, {"text_idx": "#000017", "text": "Gobaith yr RNLI yw haneru marwolaethau oddi ar yr arfordir erbyn 2024. Mae'r ymgyrch eleni'n gobeithio rhybuddio pobl - ac yn enwedig dynion - i fod yn ofalus o beryglon yr arfordir, nid y dw\u0302r yn unig."}, {"text_idx": "#000019", "text": "\"Ry'n ni'n rhybuddio pobl os ydyn nhw'n mynd yn agos at y dw\u0302r, beth bynnag yw'r gweithgaredd, i fod yn ofalus. Gall beryglon annisgwyl fel creigiau llithrig, tonnau sydyn neu dir ansad greu problem i unrhyw un.\""}, {"text_idx": "#000020", "text": "Ar hyd a lled y DU, bu farw 163 o bobl ger yr arfordir y llynedd. Bydd ymgyrch yr RNLI yn para am weddill yr haf yn y DU ag Iwerddon."}, {"text_idx": "#000023", "text": "Prif Straeon\u00a3300m o iawndal i gyn-chwaraewyr rygbi yn bosibPublished2 awr yn o\u0302lStrategaeth cerbydau trydan yn 'embaras' - adroddiadPublished1 awr yn o\u0302l'Y gofal am ein mam yn ddiffygiol,' medd teuluPublished10 awr yn o\u0302l"}, {"text_idx": "#000024", "text": "\u00a3300m o iawndal i gyn-chwaraewyr rygbi yn bosib"}, {"text_idx": "#000032", "text": "Goleuadau'r Gogledd yn goleuo'r awyr dros nos"}]